[{"text_idx": "#000002", "text": "Euskadiko Federaziorako hauteskundeetarako deialdia atera eta bi egunetara hitz egin dugu berarekin."}, {"text_idx": "#000004", "text": "Gure artean askotan hitz egin dugun kontua da. Pilotariak eta lagunak gara denok eta badakigu Federazioak pilotarien alde zer egin dezakeen. Estankatuta ikusten genuen aurreko junta, teknifikazio kontuetan, konpetiziotan, gai askotan. Eta aldaketa behar zela iruditu zitzaigun eta animatu egin gara."}, {"text_idx": "#000005", "text": "Noiz izango dira Bizkaiako Federaziorako hauteskundeak?"}, {"text_idx": "#000006", "text": "Oso mantso doa. Maiatzerako izango dela esaten dute, baina ordurako Euskadiko Federaziorako hauteskundeak eginak izango dira, eta Bizkaian batzarra berritu gabe dagoenez, bizkaitarrok ezingo dugu Euskadiko Federazioko hauteskundeetan parte hartu."}, {"text_idx": "#000007", "text": "Taldeko guztiak euskaldun zaharrak gara. Bizkaiako puntu ezberdinetakoak izanda ere eta euskalki ezberdinak hitz egin arren, gure artean euskaraz aritzen gara guztiok. Barru barruan dugun gaia da eta konpromiso sendoa dugu euskarekiko."}, {"text_idx": "#000008", "text": "Zer iritzi duzue Euskal Selekzioaz?"}, {"text_idx": "#000009", "text": "Bitxia gure jatorrizko kirola izanda pilota nazioartean gure herria ordezkatzen aritu ezina. Badakigu traba handiak daudela Espainiako Federazioaren aldetik eta baita ere nazioarteko Federazioaren aldetik. Baina guretzat ildo estrategiko bat izango da, eta Federazioan sartu bezain pronto bide-orri bat egingo dugu, nazioartean gure selekzioa ofizialki aritu dadin."}]